Biltmore, shtëpia më e madhe private në Amerikë
Rezidenca luksoze, është kujtesë e shkëlqimit në jetën e një grupi të vogël të pasurish
Prona Biltmore është shtëpia më e madhe private në Shtetet e Bashkuara. E ndërtuar pranë qytetit Asheville në Karolinën e Veriut, është ende në pronësinë e pasardhësve të njërës prej familjeve më të pasura të Amerikës, Vanderbiltët. Është një objekt tërheqës artistik dhe një kujtesë e Periudhës së Artë të shekullit të 19-të. Biltmore u ndërtua në vitet 1890 nga George Vanderbilt, një trashëgimtar i pasurisë së madhe vënë nga gjyshi i tij përmes biznesit të hekurudhave. Rezidenca gjigande ka 255 dhoma dhe 65 oxhakë. Luksi i saj, është simbol i një kohe kur më të pasurit kishin në duart e tyre një të tretën e pasurisë së vendit, ndërsa 40 për qind e amerikanëve jetonin në varfëri. George Vanderbilt donte t’i impresiononte vizitorët, jo vetëm me godinën por edhe me përmbajtjen e saj. Vizitorët e sotëm i vlerësojnë përpjekjet e tij. Tani në Biltmore mbahen koncerte dhe ekspozita. Vizitorët mund të bëjnë ture në sallat e mbushura me libra dhe vepra arti dhe detaje arkitekturore si për shembull një shkallare spirale. Kjo residencë u kujton vizitorëve një kohë që ishte e vështirë për shumicën, por jashtëzakonisht luksoze për një grup të vogël.